**Pogosta vprašanja in odgovori za Javni razpis za invalidska podjetja in zaposlitvene centre s svetovalci za uvajanje prožnejših načinov dela, prilagojenih potrebam invalidov**

 **23. 11. 2023**

1. **Zakaj DDV ni upravičen strošek?**

Skladno z NOO je plačnik DDV-ja končni prejemnik sredstev.

1. **Če je projektni partner s.p. ali se lahko uveljavljajo stroški za zaposlenega sodelujočega strokovnjaka v primeru, da s.p. nima zaposlenih?**

V primeru ko s.p. sam izvaja projektne aktivnosti uveljavlja SSE B - standardni strošek na enoto, ki je opredeljen kot urna postavka za zunanjega sodelujočega strokovnjaka projektnega partnerja.

1. **Kako je v tem primeru s podizvajalci pri projektnih partnerjih, ali so lahko vključeni na drugi podlagi, ali morajo biti vsi izvajalci zaposleni pri partnerju?**

Redna zaposlitev ni pogoj.

1. **Kakšna je podlaga za plačilo zunanjega sodelujočega strokovnjaka? Mora imeti s.p. oz. d.o.o., zadostuje avtorska pogodba?**

Za zunanjega sodelujočega strokovnjaka zadostuje avtorska pogodba ali katero drugo pogodbeno razmerje, ni nujno da je s.p. ali d.o.o.

1. **Ali lahko tako prijavitelj kot projektni partner v projekt vključita le zunanje sodelujoče strokovnjake?**

Prijavitelj se na projekt prijavi skupaj z izbranim projektnim partnerjem in z njim podpiše partnerski sporazum. Vsa izvedba projektnih aktivnosti je v domeni projektnega partnerja in s projektnim partnerjem sodelujočih strokovnjakov (redna zaposlitev ali zunanji sodelujoči), ki so ravno tako že navedeni na vlogi. Zaposleni pri projektnem partnerju ne more sodelovati kot zunanji sodelujoči strokovnjak projektnega partnerja, pri katerem je zaposlen.

1. **Kaj je potrjena referenca?**

Potrjena referenca/referenčni projekt pomeni, s strani naročnika potrjen (podpisan) dokument, kjer je navedeno kdo, kaj in za koga je bila neka storitev opravljena. Oblika dokumenta je poljubna.

1. **Kaj pri referencah partnerja pomeni »zaključen projekt« oziroma referenčni projekt? Je ta referenca omejena na projekte, ki so financirani iz javnih sredstev in sredstev EU, ali se kot ustrezno referenco štejejo tudi projekti poslovno sodelovanje, ki ni bilo sofinancirano iz javnih sredstev?**

Kot referenca projektnega partnerja velja kakršnakoli referenca, ki se vsebinsko nanaša na projektne aktivnosti, ki jih bo partner opravljal. Ni potrebno, da je sofinanciranje iz javnih sredstev, štejejo se tudi projekti poslovnega sodelovanja.

1. **Ali se v reference projektnega partnerja štejejo reference njegovih podizvajalcev?**

Zahteve za reference projektnega partnerja (podjetja) in strokovnjakov (oseb) so ločene. Projektni partner mora imeti vsaj eno potrjeno referenco iz vsebinskega področja projektnih aktivnosti posamezne faze v zadnjih 5 letih. Reference zunanjega sodelujočega strokovnjaka se ne more prenesti in upoštevati kot referenca projektnega partnerja. Če sta bila projektni partner in sodelujoči strokovnjak oba vključena v isti projekt, pa se referenca šteje obema.

1. **Ali je projektni partner, ki nima referenc iz naslova invalidskega varstva primeren kot projektni partner ali moramo iskati drugega?**

Projektni partnerji morajo izkazovati reference iz vsebinskega področja projektnih aktivnosti posamezne faze (glej točko 5.3 javnega razpisa).

1. **Če strokovnjak projektnega partnerja nima delovnih izkušenj s področja zaposlovanja in invalidskega varstva, ima pa izkušnje s področja upravljanja poslovnih procesov ne sme sodelovati v fazi I? Sodelovanje strokovnjaka s področja analize in prenove poslovnih procesov se nam zdi ključno pri analizi trenutnega stanja in modeliranju poslovnih procesov (AS-IS in TO-BE model).**

Lahko ima izkušnje s področja analiz in prenove poslovnih procesov. Pomembno je, da ima izkušnje iz kateregakoli ožjega področja projektnih aktivnosti, ki so navedene za fazo I iz poglavja 5.3. javnega razpisa.

1. **Kakšne reference so mišljene s področja IP in ZC?**

Sodelovanje z IP/ZC pri vsebinskih vprašanjih, pomoč pri reševanju določenih težav, skratka preteklo poslovno sodelovanje s področja projektnih aktivnosti. Ni mišljeno sodelovanje v smislu kupca storitev/izdelkov, ki jih nudi IP/ZC (npr. projektni partner je pri prijavitelju naročil čiščenje prostorov – to ni referenca, ker se ne nanaša na projektne aktivnosti).

1. **Kako je v primeru, da želi prijavitelj / projektni partner za namen projekta zaposliti novo osebo? V tem primeru ne more predložiti dokazil o ustreznosti.**

Projektni partner, ki bo izvajal aktivnosti lahko zaposli novo osebo, vendar mora imeti oseba primerno izobrazbo in primerne delovne izkušnje in reference skladno z zahtevami javnega razpisa.

1. **Ker ni verjetno, da bi potencialni projektni partnerji sploh imeli zahtevana znanja (poslovno svetovanje in hkrati izkušnje iz takšnih projektnih aktivnosti), je nabor izjemno omejen. Na trgu takšnih nišnih strokovnjakov, ki jih pogoji ne bi izključili, ni. Ali je ta kriterij vezan na aktivnost za področje IP in ZC, ali je mišljen splošno?**

Med specifičnimi pogoji za prijavitelje in projektne partnerje (glej tč. 6.3 javnega razpisa) ni posebej izpostavljeno, da morajo biti reference projektnih partnerjev vezane na področje invalidskih podjetij in zaposlitvenih centrov. Morajo pa biti vezane na vsebino projektnih aktivnosti. Prav tako referenco razumemo tudi kot poslovno sodelovanje s področja projektnih aktivnosti objavljenega javnega razpisa, ne nujno kot projekt financiran iz javnih sredstev.

1. **Na prijavi se napiše načrtovane ukrepe in med drugim posnetek stanja. To nima smisla, ker se posnetek/analizo stanja naredi v okviru projekta, prav tako se oblikuje ukrepe! Prijavitelji s posnetkom stanja zato še ne razpolagajo, saj je analiza šele cilj projekta.**

Točka 3.6. v prijavnici zahteva posnetek obstoječega stanja in potreb pri prijavitelju. Napiše se potrebe prijavitelja s področja projektnih aktivnosti, ki predstavljajo osnovo za nadaljevanje projektih aktivnosti. Ni mišljena profesionalna analiza oz. posnetek stanja, kar se seveda dobi v sklopu projektnih aktivnosti.

1. **Kakšni so v resnici pričakovani roki izplačil? Podatek bodo zahtevali od nas projektni partnerji.**

Roki za plačilo so določeni v pogodbi o financiranju in so skladni z roki za izplačila iz državnega proračuna – v 30 dneh od potrditve zahtevka za izplačilo.

1. **Če MDDSZ kadarkoli ugotovi, da kaj na projektu ni bilo v redu – kdo vrne sredstva in nosi odgovornost? Tisti, ki je dobil denar – torej izvajalec ali prijavitelj?**

Če se naknadno ugotovi, da so bila kršena določila pogodbe mora sredstva vrniti projektni partner. Glej Vzorec pogodbe o financiranju (priloga št. 1 v Prijavnih obrazcih).

1. **Ali bo moral tudi prijavitelj verificirati izdan račun projektnega partnerja – torej, ali bo moral potrditi, da je bila storitev (kvalitetno) opravljena, ali bo šlo to mimo prijavitelja? Ali razpis na kakršenkoli način predvideva potrditev prijavitelja, da je bila storitev (v skladu z dogovorom, v celoti in kvalitetno) opravljena?**

Ministrstvo bo pred izplačilom preverilo ustreznost sodelovanja med prijaviteljem in projektnim partnerjem, predvsem na osnovi partnerskega sporazuma (glej prilogo št. 3). Prijavitelju in projektnemu partnerju svetujemo, da skleneta partnerski sporazum na način, ki omogoča kvalitetno delo in zagotavlja izvedbo projekta. Pri zahtevku za izplačilo bodo potrebna dokazila o opravljenih storitvah, potrjena s strani prijavitelja.

1. **Ali lahko v posamezni fazi (fazi I ali fazi II) aktivnosti izvaja le prijavitelj oz. le projektni partner?**

Aktivnosti faze I in/ali aktivnosti faze II lahko izvaja najmanj en projektni partner ali največ dva projekta partnerja. Prijavitelj ne izvaja projektnih aktivnosti.

1. **Kakšen vpliv ima bonitetna ocena? Se upošteva samo boniteta prijavitelja, ali tudi boniteta projektnih partnerjev? Katero boniteto se upošteva in kako se ocene ovrednoti ali kaj je izločilna / mejna ocena?**

Bonitetne ocene ne predstavljajo referenc in niso upoštevane oz. točkovane.

1. **Kakšna je definicija statusa neodvisnega podjetja (ni s prijaviteljem povezano podjetje)?**

Glej 3. člen Uredbe Komisije (EU) 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 187 z dne 26. 6. 2014).

1. **Če sta dve invalidski podjetji povezani (ne nujno, po ZGD, lahko obstaja samo posreden prevladujoč vpliv), ali lahko eno podjetje nastopa kot prijavitelj, drugo pa je projektni partner / izvajalec – seveda ne med povezanimi podjetji, ampak izvajalec za druga podjetja na trgu?**

Da.

1. **V točki 5.1 je zapisano, da se Faza II začne izvajati po zaključeni Fazi I, saj projektne aktivnosti Faze II temeljijo na rezultatih projektnih aktivnosti Faze I. Ali se sme psihosocialno svetovanje zaposlenim iz faze II izvajati že pred zaključkom prve faze? Ta storitev namreč od Faze I ni odvisna in nanjo ne vpliva.**

Psihosocialna pomoč je specifična aktivnost in je skladno z javnim razpisom predvidena le za IP. Posledično se lahko izvaja tudi med izvajanjem faze I. Opozarjamo le, da bo plačilo opravljene psihosocialne pomoči zajeto v zahtevku za fazo II.

1. **Ali lahko zaposlitveni center izvaja zagotavljanje psihosocialne podpore vključenim invalidom, kljub temu, da ni pogoj za sklop 2?**

Psihosocialna pomoč je specifična aktivnost in je skladno z javnim razpisom predvidena le za IP.

1. **V Razpisni dokumentaciji (točka 6., 9.) so navedeni primeri nepravilnosti, v katerih bo moral prejemnik že prejeta sredstva skupaj z zakonitimi zamudnimi obrestmi vrniti. Kdo je v tem primeru prejemnik, tisti, ki je sredstva prejel kot plačilo za izvedeno storitev, ali tisti, ki je prejemnik storitve?**

V tem primeru je mišljen tisti prejemnik, ki je prejel finančna sredstva, torej projektni partner.

1. **V točki 6.2 razpisne dokumentacije je zapisano, da mora imeti projektni partner sposobnost vnaprejšnjega financiranja stroškov dela na projektu ter sposobnost zagotavljanja tehničnih zmogljivosti za izvedbo projekta. Zaradi te določbe bodo imeli prijavitelji težavo pridobiti projektne partnerje, torej izvajalce, ki bi bili pripravljeni za daljše obdobje založiti sredstva.**

Zahtevek za izplačilo se odda po opravljenih vseh projektnih aktivnostih posamezne faze. Roki za plačilo so opredeljeni v pogodbi o financiranju in sledijo pravilom plačil iz javnih sredstev – v 30 dneh od potrditve zahtevka za izplačilo.

1. **V prijavni obrazec pod točko 2.3.1. »Sodelovanje prijavitelja s projektnim(a) partnerjem(a)« je potrebno vnesti tudi podatek, če sta partnerja v preteklosti že sodelovala. Ali je preteklo sodelovanje nagrajeno ali prinaša odbitke točk?**

Sodelovanje je mišljeno kot pozitivno. Točkuje se skladno z merili.

1. **V točki 7.2 je navedeno, da MDDSZ dopušča možnost spremembe predvidene finančne dinamike financiranja projekta po letih, in sicer ob pogoju, da bodo za to zagotovljena proračunska sredstva. Kakšni so v resnici pričakovani roki izplačil? Podatek bodo zahtevali od prijaviteljev potencialni projektni partnerji. Sprememba dinamike oziroma zamik je lahko veliko tveganje za likvidnost prijaviteljev.**

Roki za plačilo so opredeljeni v pogodbi o financiranju in sledijo pravilom plačil iz javnih sredstev – v 30 dneh od potrditve zahtevka za izplačilo.

1. **V poglavju 11. razpisne dokumentacije – Merila, smo v točki 4.1. točkovnika zasledili zahtevo za zagotavljanje trajnosti ter v točki 4.3. zagotavljanja enakosti spolov. Na podlagi katerih kriterijev se bo ocenjevala in točkovala trajnost učinkov projekta? Ali se upošteva zagotavljanje enakosti spolov pri projektnih partnerjih, svetovalcih, izvajalcih ali pri vključevanju zaposlenih v programe – to je v Fazo II?**

V prijavnici v poglavju 4 in 5 morate opisati prispevek k horizontalnim temam ter opisati pričakovani vpliv projekta in trajnost rezultatov. Horizontalne teme (enakost spolov in načelo ''ne škoduj bistveno'') so zahteve EU in NOO (Uredba (EU) 2020/852). Pomagate si lahko z besedilom javnega razpisa v poglavju 14 in 15.

1. **Ali lahko prijavitelj / projektni partner zamenjata v vlogi navedenega strokovnjaka?**

V primeru objektivnih okoliščin 17. člen pogodbe o financiranju predvideva spremembe projekta. O tem je potrebno v 5-ih dneh obvestiti MDDSZ, ki potem odloči ali bo spremembo odobrilo. V primeru menjave sodelujočega strokovnjaka mora novi sodelujoči strokovnjak izpolnjevati vse kriterije iz javnega razpisa.

1. **Ali obstaja možnost predujma za aktivnosti?**

Ne, plačilo predujma ni možno.

1. **Je predvideno razmerje v obsegu in financah med fazo 1 in fazo 2?**

Obseg dejavnosti in s tem financ zanje določijo prijavitelji in projektni partnerji sami.

1. **V skladu z načrtom za okrevanje je del investicije / projekta namenjena tudi za razvoj programske opreme in IKT sredstev. Tega v razpisu nismo zasledili.**

Sredstva za razvoj programske opreme in IKT sredstev niso namenjena za ta javni razpis, temveč za nacionalno raven – spletna stran s svetovalno točko.

1. **Na kakšen način boste točkovali in izbrali projekte?**

Osnova za izbor projekta so zbrane točke. Skladno z merili bomo vsako vlogo pregledali in točkovali. Projekti, ki bodo izbrani morajo zbrati najmanj 60 od skupaj 90 točk. Projekti, ki bodo prejeli največ točk (33 invalidskih podjetij, 20 zaposlitvenih centrov) bo izbranih za izvajanje projekta, s prijavitelji in projektnimi partnerji bodo sklenjene pogodbe v vrednosti, za katero so zaprosili za projekt. Vsi ostali projekti, ki bodo dosegli najmanj 60 točk bodo uvrščeni na čakalni seznam, ki bo objavljen na spletni strani [Javne objave | GOV.SI](https://www.gov.si/zbirke/javne-objave/?status=ongoing&titleref=&type=&tag%5B%5D=642&year=0&nrOfItems=20).

V primeru, da več vlog doseže enako število točk, bo imela prednost oz. bo izbrana vloga, ki bo prejela večje število točk pri merilih 1., 4., 2., 3. in 5. javnega razpisa, po tem vrstnem redu in vrstnem redu prejema vlog. V primeru, da kateri od prijaviteljev s projektnim(a) partnerjem(a) odstopi od pogodbe, bo ministrstvo povabilo prvega na seznamu, da pristopi k podpisu pogodbe.

1. **DODATNA VPRAŠANJA**

Za vse dodatne informacije v zvezi z javnim razpisom pišite na gp.mddsz@gov.si.

Na strani 33 razpisne dokumentacije je namreč napisan napačen naslov, zato prosimo uporabite zgoraj navedenega.